title: Deċiżjoni tal-Kummissjoni tal- 10 ta’ Ottubru 2011 li temenda d-Deċiżjoni 2007/602/KE dwar it-twaqqif tal-grupp ta' djalogu għall-partijiet interessati fl-oqsma tas-saħħa pubblika u tal-protezzjoni tal-konsumaturi

text:
               11.10.2011

               MT

               Il-Ġurnal Uffiċjali tal-Unjoni Ewropea

               C 299/6

         DEĊIŻJONI TAL-KUMMISSJONI
   tal-10 ta’ Ottubru 2011
   li temenda d-Deċiżjoni 2007/602/KE dwar it-twaqqif tal-grupp ta' djalogu għall-partijiet interessati fl-oqsma tas-saħħa pubblika u tal-protezzjoni tal-konsumaturi
   2011/C 299/07
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea, u b’mod partikolari l-Artikolu 169 tiegħu,
   Billi:

               (1)

               L-Artikolu 169 tat-Trattat dwar il-Funzjonament tal-Unjoni Ewropea (“TFUE”) jagħti lill-Unjoni l-kompitu li tiżgura livell għoli ta’ protezzjoni għall-konsumaturi, kif ukoll li tippromwovi d-drittijiet tal-konsumaturi għall-informazzjoni u li jorganizzaw lilhom infushom għall-ħarsien tal-interessi tagħhom;

               (2)

               Id-Deċiżjoni tal-Kummissjoni 2007/602/KE (1) waqqfet “grupp ta' djalogu għall-partijiet interessati” fl-oqsma tas-saħħa pubblika u l-protezzjoni tal-konsumaturi b'effett mill-10 ta' Ottubru 2007 sabiex jagħti parir lill-Kummissjoni dwar l-aħjar prassi fil-proċess ta' konsultazzjoni u jgħinha wkoll biex tadatta aħjar il-proċessi tagħha li jinvolvu l-partijiet interessati għall-ħtiġijiet tagħhom fl-oqsma msemmija hawn fuq;

               (3)

               Skont l-Artikolu 3(4) ta' din id-Deċiżjoni, il-membri għandhom jinħatru għal mandat ta' erba' snin li ma jiġġeddidx. Madankollu, fir-rigward tal-ewwel ħatra biss, nofs il-membri għandhom jinħatru għal mandat ta' sentejn li ma jiġġeddidx. Il-Kummissjoni stabbiliet mandat iqsar għal nofs il-membri sabiex tillimita t-tfixkil relatat mas-sostituzzjoni tal-membri kollha tal-grupp.

               (4)

               Il-Kummissjoni ħatret il-membri tal-grupp ta' djalogu għall-partijiet interessati permezz tad-Deċiżjoni tal-Kummissjoni 2007/793/KE (2) u speċifikat il-mandat rispettiv tagħhom permezz tad-Deċiżjoni tal-Kummissjoni 2009/783/KE (3). Bħala konsegwenza, il-mandat ta' għaxar membri ġie stabbilit għal erba' snin mid-29 ta' Novembru 2007 sad-29 ta' Novembru 2011 u għaxar membri ġodda nħatru għal terminu sħiħ ta' erba' snin li jispiċċa f'Novembru 2013;

               (5)

               Il-grupp ta' djalogu għall-partijiet interessati avvanza b'mod konsiderevoli fix-xogħol dwar l-iżvilupp ta' Kodiċi ta' prassi tajba fil-konsultazzjonijiet għad-DĠ Saħħa u Konsumaturi. It-tiġdid tal-kompożizzjoni tal-grupp f'dan il-mument ikun ta' tfixkil għal dan il-proċess u l-kontinwità tiegħu;

               (6)

               Abbażi tal-esperjenza, il-kompożizzjoni attwali tal-grupp ta' djalogu għall-partijiet interessati kisbet bilanċ ta' partijiet interessati mill-organizzazzjonijiet tal-industrija u dawk non-governattivi, li jaffettwawhom l-oqsma tal-politika koperti mid-Direttorat Ġenerali Saħħa u Konsumaturi, u żgurat medda wiesgħa ta' kompetenza esperta rilevanti u distribuzzjoni ġeografika fi ħdan l-Unjoni kif ukoll bilanċ bejn is-sessi;

               (7)

               Għalhekk huwa xieraq li tinżamm il-kompożizzjoni attwali tal-grupp ta' djalogu għall-partijiet interessati sa Novembru 2013, meta jkun lesta l-mandat tiegħu;

         IDDEĊIDIET KIF ĠEJ:
   Artikolu 1
   Id-Deċiżjoni 2007/602/KE hija b’dan emendata kif ġej:

               1.

               L-Artikolu 3(4) huwa sostitwit b'dan li ġej:
               “4.   Ladarbda jinħatru, il-membri għandhom jibqgħu fil-kariga sat-2 ta' Novembru 2013.”

               2.

               L-Artikolu 3(5) huwa sostitwit b'dan li ġej:
               “5.   Il-membri li ma jibqgħux f’qagħda li jikkontribwixxu b’mod effettiv fil-ħidmiet tal-grupp, li jirriżenjaw jew li ma jirrispettawx il-kundizzjonijiet stabbiliti fil-paragrafu 3 ta’ dan l-Artikolu jew l-Artikolu 339 tat-TFUE jistgħu jiġu sostitwiti mill-Kummissjoni.”

               3.

               L-Artikolu 3(7) huwa sostitwit b'dan li ġej:
               “7.   L-ismijiet tal-membri maħtura fil-kapaċità personali tagħhom għandhom jiġu elenkati fl-Anness ta' din id-Deċiżjoni. L-ismijiet tal-membri għandhom jinġabru, jiġu pproċessati u ppubblikati skont ir-Regolament (KE) Nru 45/2001.”

         Artikolu 2
   L-Anness ta' din id-Deċiżjoni, li jelenka l-membri tal-grupp ta' djalogu għall-partijiet interessati, għandu jiddaħħal bħala Anness tad-Deċiżjoni 2007/602/KE.
   Artikolu 3
   Din id-Deċiżjoni għandu jkollha effett fit-2 ta’ Novembru 2011.

      Magħmul fi Brussell, l-10 ta’ Ottubru 2011.

            Għall-Kummissjoni

         John DALLI

            Membru tal-Kummissjoni

      (1)  ĠU L 234, 6.9.2007, p 13.

      (2)  ĠU L 320, 6.12.2007, p. 33.

      (3)  ĠU L 279, 24.10.2009, p. 6.

      ANNESS
      Il-grupp ta' djalogu għall-partijiet interessati għandu jkun magħmul mill-membri li ġejjin:

                  BAX Willemien

                  BERTELETTI KEMP Florence

                  CEPONYTE Zita

                  CZIMBALMOS Ágnes

                  GALLANI Barbara

                  GOUVEIA Rodrigo

                  GRUNER Bernd

                  HERVE Maryse

                  KETTLITZ Beate

                  KOSINSKA Monika

                  KUTIN Breda

                  LOGSTRUP Susanne

                  RODRIGUEZ Nathalie

                  ROSS Melody

                  SHEPPARD Philip

                  TIDDENS-ENGWIRDA Lisette

                  VAN TICHELEN Sonja

                  VINCENTEN Joanne

                  VON ESSEN Garlich


title: 2011/386/UE: Deċiżjoni tal-Kunsill Ewropew tal- 24 ta’ Ġunju 2011 li taħtar il-President tal-Bank Ċentrali Ewropew

text:
               1.7.2011

               MT

               Il-Ġurnal Uffiċjali tal-Unjoni Ewropea

               L 173/8

         DEĊIŻJONI TAL-KUNSILL EWROPEW
   tal-24 ta’ Ġunju 2011
   li taħtar il-President tal-Bank Ċentrali Ewropew
   (2011/386/UE)
   IL-KUNSILL EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 283(2) tiegħu,
   Wara li kkunsidra l-Protokoll dwar l-Istatut tas-Sistema Ewropea ta’ Banek Ċentrali u tal-Bank Ċentrali Ewropew, u b’mod partikolari l-Artikolu 11.2 tiegħu,
   Wara li kkunsidra r-rakkomandazzjoni tal-Kunsill tal-Unjoni Ewropea (1),
   Wara li kkunsidra l-opinjoni tal-Parlament Ewropew (2),
   Wara li kkunsidra l-opinjoni tal-Kunsill Governattiv tal-Bank Ċentrali Ewropew (3),
   Billi

               (1)

               Il-mandat tal-President tal-Bank Ċentrali Ewropew, is-Sur Jean-Claude TRICHET, maħtur bid-Deċiżjoni tas-16 ta’ Ottubru 2003 (4), jiskadi fil-31 Ottubru 2011 u għalhekk huwa meħtieġ li jinħatar President ġdid tal-Bank Ċentrali Ewropew.

               (2)

               Il-Kunsill Ewropew jixtieq jaħtar lis-Sur Mario DRAGHI li, fil-fehma tiegħu, jissodisfa r-rekwiżiti kollha stabbiliti fl-Artikolu 283(2) tat-Trattat,

         ADOTTA DIN ID-DEĊIŻJONI:
   Artikolu 1
   Is-Sur Mario DRAGHI huwa b’dan maħtur President tal-Bank Ċentrali Ewropew għal mandat ta’ tmien snin mill-1 ta’ Novembru 2011.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-24 ta’ Ġunju 2011.

            Għall-Kunsill Ewropew

            Il-President

         H. VAN ROMPUY

      (1)  ĠU L 150, 9.6.2011, p. 8.

      (2)  Opinjoni mogħtija fit-23 ta’ Ġunju 2011 (għadha mhijiex ippubblikata fil-Ġurnal Uffiċjali).

      (3)  ĠU C 182, 23.6.2011, p. 6.

      (4)  Deċiżjoni meħuda bi qbil komuni, fil-livell ta’ Kapijiet ta’ Stat jew Gvern, mill-Gvernijiet tal-Istati Membri li għandhom l-euro bħala l-munita tagħhom tas-16 ta’ Ottubru 2003 li taħtar il-President tal-Bank Ċentrali Ewropew (ĠU L 277, 28.10.2003, p. 16).


title: Deċiżjoni tal-Kunsill (UE) 2016/1709 tal-20 ta' Settembru 2016 li taħtar membru propost mir-Repubblika Portugiża fil-Kumitat tar-Reġjuni

text:
               23.9.2016

               MT

               Il-Ġurnal Uffiċjali tal-Unjoni Ewropea

               L 257/16

         DEĊIŻJONI TAL-KUNSILL (UE) 2016/1709
   tal-20 ta' Settembru 2016
   li taħtar membru propost mir-Repubblika Portugiża fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Filwaqt li kkunsidra l-proposta mill-Gvern Portugiż,
   Billi:

               (1)

               Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020.

               (2)

               Konsegwentement għal tmiem il-mandat tas-Sur José Luís PEREIRA CARNEIRO, sar vakanti s-siġġu ta' membru fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Huwa b'dan maħtur membru fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

               —

               Is-Sur Luís Miguel DA SILVA MENDONÇA ALVES, Presidente da Câmara de Caminha.

         Artikolu 2
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fi Brussell, l-20 ta' Settembru 2016.

            Għall-Kunsill

            Il-President

         I. KORČOK

      (1)  Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

      (2)  Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

      (3)  Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).


title: Deċiżjoni tal-Kunsill 2011/361/PESK tal-20 ta’ Diċembru 2010 dwar l-iffirmar u l-konklużjoni tal-Ftehim bejn l-Unjoni Ewropea u r-Repubblika tas-Serbja li jistabbilixxi qafas għall-parteċipazzjoni tar-Repubblika tas-Serbja f’operazzjonijiet tal-Unjoni Ewropea għall-immaniġġar ta’ kriżijiet

text:
               23.6.2011

               MT

               Il-Ġurnal Uffiċjali tal-Unjoni Ewropea

               L 163/1

         DEĊIŻJONI TAL-KUNSILL 2011/361/PESK
   tal-20 ta’ Diċembru 2010
   dwar l-iffirmar u l-konklużjoni tal-Ftehim bejn l-Unjoni Ewropea u r-Repubblika tas-Serbja li jistabbilixxi qafas għall-parteċipazzjoni tar-Repubblika tas-Serbja f’operazzjonijiet tal-Unjoni Ewropea għall-immaniġġar ta’ kriżijiet
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, b’mod partikolari l-Artikolu 37 tiegħu,
   Wara li kkunsidra t-Trattat dwar il-Funzjonament tal-Unjoni Ewropea, b’mod partikolari l-Artikolu 218, paragrafi 5 u 6 tiegħu,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (“ir-RGħ”),
   Billi:

               (1)

               Il-kondizzjonijiet dwar il-parteċipazzjoni ta’ Stati terzi f’operazzjonijiet tal-Unjoni Ewropea għall-immaniġġar ta’ kriżijiet għandhom jiġu stabbiliti fi ftehim li jistabbilixxi qafas għal tali parteċipazzjoni possibbli fil-ġejjieni, aktar milli dawk il-kondizzjonijiet jiġu definiti abbażi ta’ każ b’każ għal kull operazzjoni konċernata.

               (2)

               Wara l-adozzjoni ta’ Deċiżjoni tal-Kunsill fis-26 ta’ April 2010 li tawtorizza l-ftuħ tan-negozjati, ġie nnegozjat,mir-RGħ, ftehim bejn l-Unjoni Ewropea u r-Repubblika tas-Serbja li jistabbilixxi qafas għall-parteċipazzjoni tar-Repubblika tas-Serbja f’operazzjonijiet tal-Unjoni Ewropea għall-immaniġġar ta’ kriżijiet (“il-Ftehim”).

               (3)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u r-Repubblika tas-Serbja li jistabbilixxi qafas għall-parteċipazzjoni tar-Repubblika tas-Serbja f’operazzjonijiet tal-Unjoni Ewropea għall-immaniġġar ta’ kriżijiet huwa b’dan approvat f’isem l-Unjoni.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat jinnomina l-persuna jew il-persuni li jkollhom is-setgħa li jiffirmaw il-Ftehim sabiex tintrabat l-Unjoni.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-20 ta’ Diċembru 2010.

            Għall-Kunsill

            Il-President

         J. SCHAUVLIEGE

    ---documentbreak---

               23.6.2011

               MT

               Il-Ġurnal Uffiċjali tal-Unjoni Ewropea

               L 163/2

         TRADUZZJONI
   FTEHIM
   bejn l-Unjoni Ewropea u r-Repubblika tas-Serbja li jistabbilixxi qafas għall-parteċipazzjoni tar-Repubblika tas-Serbja f’operazzjonijiet tal-Unjoni Ewropea għall-immaniġġar ta’ kriżijiet
   L-UNJONI EWROPEA,
   minn naħa waħda, u
   IR-REPUBBLIKA TAS-SERBJA
   min-naħa l-oħra,
   minn hawn ‘il quddiem imsejħa l-“Partijiet”,
   Billi:

               (1)

               L-Unjoni Ewropea (UE) tista’ tiddeċiedi li tieħu azzjoni fil-qasam għall-immaniġġar ta’ kriżijiet.

               (2)

               L-Unjoni Ewropea tiddeċiedi jekk Stati terzi jkunux mistiedna jipparteċipaw f’operazzjoni tal-UE għall-immaniġġar ta’ kriżi. Ir-Repubblika tas-Serbja tista’ taċċetta l-istedina tal-Unjoni Ewropea u toffri l-kontribut tagħha. F’tali każ, l-Unjoni Ewropea tiddeċiedi dwar jekk taċċettax il-kontribut propost tar-Repubblika tas-Serbja.

               (3)

               Il-kondizzjonijiet rigward il-parteċipazzjoni tar-Repubblika tat-Serbja f’operazzjonijiet tal-UE għall-immaniġġar ta’ kriżijiet għandhom jiġu stabbiliti fi ftehim li jistabbilixxi qafas għal tali parteċipazzjoni fil-ġejjieni, iktar milli jiġu definiti dawn il-kondizzjonijiet fuq bażi ta’ każ b’każ għal kull operazzjoni konċernata.

               (4)

               Tali ftehim għandu jkun mingħajr preġudizzju għall-awtonomija tal-Unjoni Ewropea fit-teħid ta’ deċiżjonijiet, u ma għandux jippreġudika in-natura każ b’każ tad-deċiżjonijiet tar-Repubblika tas-Serbja li tipparteċipa f’operazzjoni tal-UE għall-immaniġġar ta’ kriżi.

               (5)

               Tali ftehim għandu jindirizza biss operazzjonijiet tal-UE għall-immaniġġar ta’ kriżijiet fil-futur u għandu jkun mingħajr preġudizzju għal kwalunkwe ftehim eżistenti, li jirregola l-parteċipazzjoni tar-Repubblika tas-Serbja f’operazzjoni, li tkun diġà nbdiet, tal-UE għall-immaniġġar ta’ kriżi,

         QABLU KIF ĠEJ:
   TAQSIMA I

      DISPOŻIZZJONIJIET ĠENERALI

   Artikolu 1
   Deċiżjonijiet relatati mal-parteċipazzjoni
   1.   Wara d-deċiżjoni tal-Unjoni Ewropea li tistieden lir-Repubblika tas-Serbja biex tipparteċipa f’operazzjoni tal-UE għall-immaniġġar ta’ kriżi, u ladarba r-Repubblika tas-Serbja tkun iddeċidiet li tipparteċipa, ir-Repubblika tas-Serbja għandha tipprovdi informazzjoni dwar il-kontribut propost tagħha lill-Unjoni Ewropea.
   2.   Il-valutazzjoni mill-Unjoni Ewropea tal-kontribut tar-Repubblika tat-Serbja għandha ssir b’konsultazzjoni mar-Repubblika tas-Serbja.
   3.   L-Unjoni Ewropea għandha tipprovdi lir-Repubblika tas-Serbja b’indikazzjoni bikrija ta’ kontribut probabbli għall-ispejjeż komuni tal-operazzjoni mill-aktar fis possibbli bil-ħsieb li tgħin lir-Repubblika tas-Serbja fil-formulazzjoni tal-offerta tagħha.
   4.   L-Unjoni Ewropea għandha tikkomunika r-riżultat ta’ din il-valutazzjoni lir-Repubblika tas-Serbja permezz ta’ ittra bil-ħsieb li tiżgura l-parteċipazzjoni tar-Repubblika tas-Serbja skont id-dispożizzjonijiet ta’ dan il-Ftehim.
   Artikolu 2
   Qafas
   1.   Ir-Repubblika tas-Serbja għandha tassoċja ruħha mad-Deċiżjoni tal-Kunsill li biha l-Kunsill tal-Unjoni Ewropea jiddeċiedi li l-UE twettaq l-operazzjoni għall-immaniġġar ta’ kriżijiet, u ma’ kwalunkwe deċiżjoni oħra li biha l-Kunsill tal-Unjoni Ewropea jiddeċiedi li jestendi l-operazzjoni tal-UE għall-immaniġġar ta’ kriżijiet, skont id-dispożizzjonijiet ta’ dan il-Ftehim u kwalunkwe arranġament implimentattiv meħtieġ.
   2.   Il-kontribut tar-Repubblika tas-Serbja għal operazzjoni tal-UE għall-immaniġġar ta’ kriżi ikun mingħajr ħsara għall-awtonomija tal-Unjoni Ewropea fit-teħid ta’ deċiżjonijiet.
   Artikolu 3
   Status ta’ persunal u forzi
   1.   L-istatus ta’ persunal issekondat għal operazzjoni ċivili tal-UE għall-immaniġġar ta’ kriżi u/jew tal-forzi kontribwiti lil operazzjoni militari tal-UE għall-immaniġġar ta’ kriżi mir-Repubblika tas-Serbja għandhom jiġu regolati mill-ftehim dwar l-istatus tal-forzi/missjoni, jekk konkluż bejn l-Unjoni Ewropea u l-Istat jew Stati li fihom titwettaq l-operazzjoni.
   2.   L-istatus ta’ persunal kontribwit għall-kwartieri ġenerali jew elementi ta’ kmand li jinstabu barra l-Istat jew Stati li fihom isseħħ l-operazzjoni tal-UE għall-immaniġġar ta’ kriżi għandu jiġi regolat minn arranġamenti bejn il-kwartieri ġenerali u l-elementi ta’ kmand konċernati u r-Repubblika tas-Serbja.
   3.   Mingħajr ħsara għall-ftehim dwar l-istatus tal-forzi/missjoni msemmi fil-paragrafu 1, ir-Repubblika tas-Serbja għandha teżerċita ġurisdizzjoni fuq il-persunal tagħha li jipparteċipa fl-operazzjoni tal-UE għall-immaniġġar ta’ kriżi.
   4.   Ir-Repubblika tas-Serbja għandha tkun responsabbli sabiex twieġeb għal kwalunkwe pretensjoni marbuta mal-parteċipazzjoni f’operazzjoni tal-UE għall-immaniġġar ta’ kriżi, minn jew dwar kwalunkwe membru tal-persunal tagħha. Ir-Repubblika tas-Serbja għandha tkun responsabbli sabiex tressaq kwalunkwe azzjoni, b’mod partikolari legali jew dixxiplinarja, kontra kwalunkwe membru tal-persunal tagħha, skont il-liġijiet u r-regolamenti tagħha.
   5.   Ir-Repubblika tas-Serbja tintrabat li tagħmel dikjarazzjoni fir-rigward tar-rinunzja ta’ pretensjonijiet kontra kwalunkwe Stat li jipparteċipa f’operazzjoni tal-UE għall-immaniġġar ta’ kriżi li fiha tipparteċipa r-Repubblika tas-Serbja, u li tagħmel dan meta tiffirma dan il-Ftehim.
   6.   L-Unjoni Ewropea tintrabat li tiżgura li l-Istati Membri tal-Unjoni Ewropea jagħmlu dikjarazzjoni fir-rigward tar-rinunzja ta’ drittijiet, għal kwalunkwe parteċipazzjoni futura tar-Repubblika tas-Serbja f’operazzjoni tal-UE għall-immaniġġar ta’ kriżijiet, u li tagħmel dan meta tkun qed tiffirma dan il-Ftehim.
   Artikolu 4
   Informazzjoni klassifikata
   1.   Ir-Repubblika tas-Serbja għandha tieħu miżuri adegwati sabiex tiżgura li l-informazzjoni klassifikata tal-UE tkun imħarsa skont ir-regolamenti ta’ sigurtà tal-Kunsill tal-UE, li jinsabu fid-Deċiżjoni tal-Kunsill 2001/264/KE tad-19 ta’ Marzu 2001 li tadotta r-regolamenti tal-Kunsill rigward is-sigurtà (1), u skont gwida ulterjuri maħruġa minn awtoritajiet kompetenti, inkluż il-Kmandant tal-Operazzjoni tal-UE dwar operazzjoni militari tal-UE għall-immaniġġar ta’ kriżi jew il-Kap tal-Missjoni tal-UE dwar operazzjoni ċivili tal-UE għall-immaniġġar ta’ kriżi.
   2.   Fejn l-UE u r-Repubblika tas-Serbja jkunu kkonkludew ftehim dwar proċeduri ta’ sigurtà għall-iskambju ta’ informazzjoni klassifikata, id-dispożizzjonijiet ta’ tali ftehim għandhom japplikaw fil-kuntest ta’ operazzjoni tal-UE għall-immaniġġar ta’ kriżi.
   TAQSIMA II

      DISPOŻIZZJONIJIET DWAR PARTEĊIPAZZJONI F’OPERAZZJONIJIET ĊIVILI GĦALL-IMMANIĠĠAR TA’ KRIŻIJIET

   Artikolu 5
   Persunal issekondat lil operazzjoni ċivili tal-UE għall-immaniġġar ta’ kriżi
   1.   Ir-Repubblika tas-Serbja għandha tiżgura li l-persunal tagħha ssekondat lil operazzjoni ċivili tal-UE għall-immaniġġar ta’ kriżi jidħol għall-missjoni tiegħu b’mod konformi:

               (a)

               mad-Deċiżjoni tal-Kunsill u emendi sussegwenti kif imsemmija fl-Artikolu 2(1).

               (b)

               mal-Pjan tal-Operazzjoni;

               (c)

               mal-miżuri implementattivi.

         2.   Ir-Repubblika tas-Serbja għandha tinforma fiż-żmien debitu lill-Kap tal-Missjoni tal-operazzjoni ċivili tal-UE għall-immaniġġar ta’ kriżi u lir-Rappreżentant Għoli tal-Unjoni għall-Kunsill tal-Affarijiet Barranin u l-Politika ta’ Sigurtà bi kwalunkwe bidla fil-kontribut tagħha lill-operazzjoni ċivili tal-UE għall-immaniġġar ta’ kriżi.
   3.   Il-persunal issekondat lill-operazzjoni ċivili tal-UE għall-immaniġġar ta’ kriżi għandu jiġi sottopost għal eżami mediku, vaċċinazzjoni u għandu jiġi ċertifikat b’mod mediku li huwa jinsab b’saħħtu għax-xogħol minn awtoritá kompetenti mir-Repubblika tas-Serbja. Il-persunal issekondat lill-operazzjoni ċivili tal-UE għall-immaniġġar ta’ kriżi għandu jipproduċi kopja ta’ din iċ-ċertifikazzjoni.
   Artikolu 6
   Linja ta’ kmand
   1.   Il-persunal issekondat mir-Repubblika tas-Serbja għandu jwettaq id-doveri tiegħu u jġib ruħu bl-interessi tal-operazzjoni ċivili tal-UE għall-immaniġġar ta’ kriżi biss f’moħħu.
   2.   Il-persunal kollu għandu jibqa’ taħt il-kmand sħiħ tal-awtoritajiet nazzjonali tiegħu.
   3.   L-awtoritajiet nazzjonali għandhom jittrasferixxu l-kontroll operattiv lill-Unjoni Ewropea.
   4.   Il-Kap tal-Missjoni għandu jieħu r-responsabbiltà u jeżerċita kmand u kontroll tal-operazzjoni ċivili tal-UE għall-immaniġġar ta’ kriżi fuq il-post.
   5.   Il-Kap tal-Missjoni għandu jmexxi l-operazzjoni ċivili tal-UE għall-immaniġġar ta’ kriżi u jieħu f’idejh l-amministrazzjoni tagħha ta’ kuljum.
   6.   Ir-Repubblika tas-Serbja għandha jkollha l-istess drittijiet u obbligi f’termini ta’ amministrazzjoni ta’ kuljum tal-operazzjoni bħall-Istati Membri tal-Unjoni Ewropea li jkunu qegħdin jipparteċipaw fl-operazzjoni, skont l-istrumenti legali msemmija fl-Artikolu 2(1) ta’ dan il-Ftehim.
   7.   Il-Kap tal-Missjoni tal-operazzjoni ċivili tal-UE għall-immaniġġar ta’ kriżi għandu jkun responsabbli għall-kontroll dixxiplinarju tal-persunal tal-operazzjoni ċivili ta’l-UE għall-immaniġġar ta’ kriżi. Meta jkun meħtieġ, għandha tittieħed azzjoni dixxiplinarja mill-awtoritá nazzjonali konċernata.
   8.   Għandu jiġi maħtur Punt ta’ Kuntatt tal-Kontinġent Nazzjonali (“PKN”) mir-Repubblika tas-Serbja sabiex jirrappreżenta l-kontinġent nazzjonali tiegħu fl-operazzjoni. Il-PKN għandu jirrapporta lill-Kap tal-Missjoni tal-operazzjoni ċivili tal-UE għall-immaniġġar ta’ kriżi dwar materji nazzjonali u għandu jkun responsabbli għad-dixxiplina ta’ kuljum tal-kontinġent.
   9.   Id-deċiżjoni li tintemm l-operazzjoni għandha tittieħed mill-Unjoni Ewropea, wara konsultazzjoni mar-Repubblika tas-Serbja jekk hija tkun għadha qed tikkontribwixxi lill-operazzjoni ċivili tal-UE għall-immaniġġar ta’ kriżi fid-data tat-terminazzjoni tal-operazzjoni.
   Artikolu 7
   Aspetti finanzjarji
   1.   Ir-Repubblika tas-Serbja għandha tassumi l-ispejjeż kollha assoċjati mal-parteċipazzjoni tagħha fl-operazzjoni minbarra l-ispejjeż kurrenti, kif stabbilit fil-baġit operattiv tal-operazzjoni. Dan għandu jkun mingħajr preġudizzju għall-Artikolu 8.
   2.   F’każ ta’ mewt, korriment, telf jew ħsara lil persuni fiżiċi jew ġuridiċi mill-Istat(i) li fih(om) titwettaq l-operazzjoni, ir-Repubblika tas-Serbja għandha, ladarba r-responsabbiltá tagħha tkun ġiet stabbilita, tħallas kumpens skont il-kondizzjonijiet previsti fil-ftehim applikabbli dwar l-status tal-missjoni, kif imsemmi fl-Artikolu 3(1).
   Artikolu 8
   Kontribuzzjoni għall-baġit operattiv
   1.   Ir-Repubblika tas-Serbja għandha tikkontribwixxi għall-finanzjament tal-budget operattiv tal-operazzjoni ċivili tal-UE għall-immaniġġar ta’ kriżi.
   2.   Il-kontribuzzjoni finanzjarja tar-Repubblika tas-Serbja lill-baġit operattiv għandha tiġi kkalkolata abbażi tal-formuli li ġejjin, skont liema tipproduċi l-inqas ammont:

               (a)

               is-sehem tal-ammont ta’ referenza li jikkorrispondi proporzjonalment għall-proporzjon tal-GNI (Dħul Nazzjonali Gross) tar-Repubblika tas-Serbja fit-total tal-GNIs tal-Istati kollha li jkunu qegħdin jikkontribwixxu għall-baġit operattiv tal-operazzjoni; jew

               (b)

               is-sehem tal-ammont ta’ referenza għall-baġit operattiv li jikkorrispondi proporzjonalment għall-proporzjon tan-numru tal-persunal tar-Repubblika tas-Serbja parteċipanti fl-operazzjoni għan-numru totali ta’ persunal tal-Istati kollha parteċipanti fl-operazzjoni.

         3.   Minkejja l-paragrafi 1 u 2, ir-Repubblika tas-Serbja ma għandha tagħmel l-ebda kontribut għall-finanzjament ta’ għotjiet per diem imħallsa lill-persunal tal-Istati Membri tal-Unjoni Ewropea.
   4.   Minkejja l-paragrafu 1, l-Unjoni Ewropea għandha, fil-prinċipju, teżenta lir-Repubblika tas-Serbja minn kontributi finanzjarji għal operazzjoni ċivili partikolari tal-UE għall-immaniġġar ta’ kriżi meta:

               (a)

               l-Unjoni Ewropea tiddeċiedi li r-Repubblika tas-Serbja jipprovdi kontribut sinifikattiv li jkun essenzjali għall-operazzjoni; jew

               (b)

               ir-Repubblika tas-Serbja għandha GNI per capita li ma jaqbiżx dak ta’ kwalunkwe Stat Membru tal-Unjoni Ewropea.

         5.   Għandu jiġi ffirmat arranġament dwar il-ħlas tal-kontribuzzjonijiet tar-Repubblika tas-Serbja għall-baġit operattiv tal-operazzjoni ċivili tal-UE għall-immaniġġar ta’ kriżi, bejn il-Kap tal-Missjoni tal-operazzjoni ċivili tal-UE għall-immaniġġar ta’ kriżi u s-servizzi amministrattivi rilevanti tar-Repubblika tas-Serbja. Dak l-arranġament għandu jinkludi, inter alia, id-dispożizzjonijiet li ġejjin:

               (a)

               l-ammont konċernat;

               (b)

               l-arranġamenti għall-ħlas tal-kontribut finanzjarju;

               (c)

               il-proċedura tal-verifika tal-kontijiet.

         TAQSIMA III

      DISPOŻIZZJONIJIET DWAR PARTEĊIPAZZJONI F’OPERAZZJONIJIET MILITARI GĦALL-IMMANIĠĠAR TA’ KRIŻIJIET

   Artikolu 9
   Parteċipazzjoni f’operazzjoni militari tal-UE għall-immaniġġar ta’ kriżi
   1.   Ir-Repubblika tas-Serbja għandha tiżgura li l-forzi tagħha u l-persunal parteċipanti f’operazzjoni militari tal-UE għall-immaniġġar ta’ kriżi jimpenjaw ruħhom fil-missjoni tagħhom f’konformità:

               (a)

               mad-Deċiżjoni tal-Kunsill u emendi sussegwenti kif imsemmija fl-Artikolu 2(1);

               (b)

               mal-Pjan tal-Operazzjoni;

               (c)

               mal-miżuri implementattivi.

         2.   Il-persunal issekondat mir-Repubblika tas-Serbja għandu jwettaq id-doveri tiegħu u jġib ruħu bl-interessi tal-operazzjoni militari tal-UE għall-immaniġġar ta’ kriżi biss f’moħħu.
   3.   Ir-Repubblika tas-Serja għandha tinforma lill-Kmandant tal-Operazzjoni tal-UE fiż-żmien debitu bi kwalunkwe bidla fil-parteċipazzjoni tagħha fl-operazzjoni.
   Artikolu 10
   Linja ta’ kmand
   1.   Il-forzi u l-persunal kollha parteċipanti fl-operazzjoni militari tal-UE għall-immaniġġar ta’ kriżi għandhom jibqgħu taħt il-kmand sħiħ tal-awtoritajiet nazzjonali tagħhom.
   2.   L-awtoritajiet nazzjonali għandhom jittrasferixxu l-kmand Operattiv u Tattiku u/jew il-kontroll tal-forzi u tal-persunal tagħhom lill-Kmandant tal-Operazzjoni tal-UE, li huwa intitolat li jiddelega l-awtorità tiegħu.
   3.   Ir-Repubblika tas-Serbja għandha jkollha l-istess drittijiet u obbligi f’termini ta’ amministrazzjoni ta’ kuljum tal-operazzjoni bħall-Istati Membri parteċipanti tal-Unjoni Ewropea.
   4.   Il-Kmandant tal-Operazzjoni tal-UE jista’, wara konsultazzjonijiet mar-Repubblika tas-Serbja, fi kwalunkwe ħin jitlob l-irtirar tal-kontribut tar-Repubblika tas-Serbja.
   5.   Għandu jiġi maħtur rappreżentant Militari Anzjan (SMR) mir-Repubblika tas-Serbja sabiex jirrappreżenta l-kontinġent Serb fl-operazzjoni militari tal-UE għall-immaniġġar ta’ kriżi. L-SMR għandu jikkonsulta mal-Kmandant tal-Forza tal-UE dwar il-materji kollha li jolqtu l-operazzjoni u għandu jkun responsabbli għad-dixxiplina ta’ kuljum tal-kontinġent Serbjan.
   Artikolu 11
   Aspetti finanzjarji
   1.   Mingħajr ħsara għall-Artikolu 12, ir-Repubblika tas-Serbja għandha tassumi l-ispejjeż kollha assoċjati mal-parteċipazzjoni tagħha fl-operazzjoni sakemm l-ispejjeż ma jkunux suġġetti għal finanzjament komuni kif previst fl-istrumenti legali msemmija fl-Artikolu 2(1), kif ukoll fid-Deċiżjoni tal-Kunsill 2008/975/PESK tat-18 ta’ Diċembru 2008 li tistabbilixxi mekkaniżmu sabiex jiġi amministrat il-finanzjament tal-ispejjeż komuni tal-operazzjonijiet tal-Unjoni Ewropea li jkollhom implikazzjonijiet militari jew ta’ difiża (Athena) (2).
   2.   F’każ ta’ mewt, korriment, telf jew ħsara lil persuni fiżiċi jew ġuridiċi mill-Istat(i) li fih(om) titwettaq l-operazzjoni, ir-Repubblika tas-Serbja għandha, ladarba r-responsabbiltà tagħha tkun ġiet stabbilita, tħallas kumpens skont il-kondizzjonijiet previsti fil-ftehim applikabbli dwar l-status tal-missjoni, kif imsemmi fl-Artikolu 3(1).
   Artikolu 12
   Kontribut għall-ispejjeż komuni
   1.   Ir-Repubblika tas-Serbja għandha tikkontribwixxi għall-finanzjament tal-ispejjeż komuni tal-operazzjoni militari tal-UE għall-immaniġġar ta’ kriżi.
   2.   Il-kontribuzzjoni finanzjarja tar-Repubblika tas-Serbja għall-ispejjeż komuni għandha tiġi kkalkolata abbażi ta’ waħda miż-żewġ formuli li ġejjin, skont liema tipproduċi l-inqas ammont:

               (a)

               is-sehem tal-ispejjeż komuni li jikkorrispondi proporzjonalment għall-proporzjon tal-GNI tar-Repubblika tas-Serbja fit-total tal-GNIs tal-Istati kollha li jkunu qegħdin jikkontribwixxu għall-ispejjeż komuni tal-operazzjoni; jew

               (b)

               is-sehem tal-ispejjeż komuni li jikkorrispondi proporzjonalment għall-proporzjon tan-numru tal-persunal mir-Repubblika tas-Serbja parteċipanti fl-operazzjoni għan-numru totali ta’ persunal tal-Istati kollha parteċipanti fl-operazzjoni.
               Fejn tintuża l-formula taħt il-punt (b) tal-paragrafu 2 u r-Repubblika tas-Serbja tikkontribwixxi biss persunal għall-Operazzjoni jew għall-Kwartieri Ġenerali tal-Forza, il-proporzjon użat għandu jkun dak tal-persunal tagħha għal dak tan-numru totali tal-persunal rispettiv tal-kwartieri ġenerali. F’każijiet oħra, il-proporzjon għandu jkun dak tal-persunal kollu kontribwit mir-Repubblika tas-Serbja għal dak tal-persunal totali tal-operazzjoni.

         3.   Minkejja l-paragrafu 1, l-Unjoni Ewropea għandha, fil-prinċipju, teżenta lir-Repubblika tas-Serbja minn kontributi finanzjarji lill-ispejjeż komuni ta’ operazzjoni militari partikolari tal-UE għall-immaniġġar ta’ kriżi meta:

               (a)

               l-Unjoni Ewropea tiddeċiedi li r-Repubblika tas-Serbja tipprovdi kontribut sinifikattiv għall-assi u/jew għall-kapaċitajiet li jkunu essenzjali għall-operazzjoni; jew

               (b)

               ir-Repubblika tas-Serbja għandha GNI per capita li ma jaqbiżx dak ta’ kwalunkwe Stat Membru tal-Unjoni Ewropea.

         4.   Għandu jiġi konkluż arranġament bejn l-Amministratur previst fid-Deċiżjoni 2008/975/PESK u l-awtoritajiet amministrattivi kompetenti tar-Repubblika tas-Serbja. Dan l-arranġament għandu jinkludi dispożizzjonijiet inter alia dwar:

               (a)

               l-ammont konċernat;

               (b)

               l-arranġamenti għall-ħlas tal-kontribut finanzjarju;

               (c)

               il-proċedura tal-verifika tal-kontijiet.

         TAQSIMA IV

      DISPOŻIZZJONIJIET FINALI

   Artikolu 13
   Arranġamenti implimentattivi
   Mingħajr preġudizzju għad-dispożizzjonijiet tal-Artikoli 8(5) u 12(4), kwalunkwe arranġament tekniku u amministrattiv meħtieġ għall-implementazzjoni ta’ dan il-Ftehim għandu jiġi konkluż bejn ir-Rappreżentant Għoli tal-Unjoni Ewropea għall-Affarijiet Barranin u l-Politika ta’ Sigurtà, u l-awtoritajiet kompetenti tar-Repubblika tas-Serbja.
   Artikolu 14
   Nonkonformità
   Jekk waħda mill-Partijiet tonqos milli tikkonforma mal-obbligi tagħha skont dan il-Ftehim, il-Parti l-oħra għandu jkollha d-dritt li ttemm dan il-Ftehim billi tagħti avviż ta’ xahar.
   Artikolu 15
   Riżoluzzjoni ta’ disputi
   Id-disputi li jikkonċernaw l-interpretazzjoni jew l-applikazzjoni ta’ dan il-Ftehim għandhom jiġu riżolti b’mezzi diplomatiċi bejn il-Partijiet.
   Artikolu 16
   Dħul fis-seħħ
   1.   Dan il-Ftehim għandu jidħol fis-seħħ fl-ewwel jum tal-ewwel xahar wara li l-Partijiet ikunu nnotifikaw lil xulxin bit-twettiq tal-proċeduri interni meħtieġa għal dan il-għan.
   2.   Dan il-Ftehim għandu jiġi applikat b’mod provviżorju mid-data tal-firma.
   3.   Dan il-Ftehim għandu jkun suġġett għal reviżjoni regolari.
   4.   Dan il-Ftehim jista’ jiġi emendat abbażi ta’ ftehim reċiproku bil-miktub bejn il-Partijiet.
   5.   Dan il-Ftehim jista’ jiġi ddenunzjat minn Parti waħda b’notifika bil-miktub ta’ denunzja mogħtija lill-Parti l-oħra. Tali denunzja għandha jkollha effett sitt xhur wara li l-Parti l-oħra tirċievi n-notifika.

      Magħmul fi Belgrad, dan it-tmien jum ta’ Ġunju tas-sena 2011 duplikatament, bl-Ingliż.

         Għall-Unjoni Ewropea

         Għar-Repubblika tas-Serbja

      (1)  ĠU L 101, 11.4.2001, p. 1 (Ħarġa Speċjali bil-Malti: Kap 1, Vol 3, p. 263).

      (2)  ĠU L 345, 23.12.2008, p. 96.
   TEST GĦAD-DIKJARAZZJONIJIET

      Test għall-Istati Membri tal-UE:

   “L-Istati Membri tal-UE li japplikaw Deċiżjoni tal-Kunsill tal-UE dwar operazzjoni tal-UE għall-immaniġġar ta’ kriżi li fiha tipparteċipa r-Repubblika tas-Serbja, jagħmlu dak li jistgħu, safejn is-sistemi legali interni tagħhom jippermettu, sabiex jirrinunzjaw, safejn ikun possibbli, pretensjonijiet kontra r-Repubblika tas-Serbja għal korriment, mewt ta’ persunal tagħhom, jew ħsara lil, jew telf ta’, kwalunkwe assi li jkunu l-proprjetà tagħhom u użati mill-operazzjoni tal-UE għall-immaniġġar ta’ kriżi jekk tali korriment, mewt, ħsara jew telf:

               —

               kienu kkawżati minn persunal mir-Repubblika tas-Serbja fit-twettiq tad-doveri tiegħu marbuta mal-operazzjoni tal-UE għall-immaniġġar ta’ kriżi, ħlief fil-każ ta’ nuqqas serju ta’ diliġenza jew ta’ kondotta skorretta volontarja,

               —

               jew irriżultaw mill-użu ta’ kwalunkwe assi fil-proprjetà tar-Repubblika tas-Serbja, sakemm l-assi ġew użati b’konnessjoni mal-operazzjoni u ħlief f’każ ta’ nuqqas serju ta’ diliġenza jew ta’ kondotta skorretta volontarja ta’ persunal tal-operazzjoni tal-UE għall-immaniġġar ta’ kriżi mir-Repubblika tas-Serbja li kien qiegħed juża dawk l-assi.”.

      Test għar-Repubblika tas-Serbja:

   “Ir-Repubblika tas-Serbja waqt li tapplika Deċiżjoni tal-Kunsill tal-UE dwar operazzjoni tal-UE għall-immaniġġar ta’ kriżi tagħmel dak li tista’, safejn is-sistema legali interna tagħha hekk tippermetti, sabiex tirrinunzja, safejn ikun possibbli, għal pretensjonijiet kontra kwalunkwe Stat ieħor li jipparteċipa fl-operazzjoni tal-UE għall-immaniġġar ta’ kriżi għal korriment, mewt ta’ persunal tagħha, jew ħsara lil, jew telf ta’, kwalunkwe assi li jkunu proprjetà tagħha u użati mill-operazzjoni tal-UE għall-immaniġġar ta’ kriżi jekk tali korriment, mewt, ħsara jew telf:

               —

               kienu kkawżati mill-persunal fit-twettiq tad-doveri tiegħu b’konnessjoni mal-operazzjoni tal-UE għall-immaniġġar ta’ kriżi, ħlief fil-każ ta’ nuqqas serju ta’ diliġenza jew ta’ kondotta skorretta volontarja,

               —

               jew irriżultaw mill-użu ta’ kwalunkwe assi tal-Istati parteċipanti fl-operazzjoni tal-UE għall-immaniġġar ta’ kriżi, sakemm l-assi kienu użati b’konnessjoni mal-operazzjoni u ħlief fil-każ ta’ nuqqas serju ta’ diliġenza jew ta’ kondotta skorretta volontarja tal-persunal tal-operazzjoni tal-UE għall-immaniġġar ta’ kriżi li kien qiegħed juża dawk l-assi.”.


title: 2014/684/UE: Deċiżjoni tal-Kunsill tal- 25 ta' Settembru 2014 taħtar disa' membri Griegi u tnax-il membru supplenti Grieg fil-Kumitat tar-Reġjuni

text:
               30.9.2014

               MT

               Il-Ġurnal Uffiċjali tal-Unjoni Ewropea

               L 284/49

         DEĊIŻJONI TAL-KUNSILL
   tal-25 ta' Settembru 2014
   taħtar disa' membri Griegi u tnax-il membru supplenti Grieg fil-Kumitat tar-Reġjuni

      (2014/684/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta tal-GvernGrieg,
   Billi:

               (1)

               Fit-22 ta' Diċembru 2009 u fit-18 ta' Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2010 sal-25 ta' Jannar 2015. Fid-9 ta' April 2010, permezz tad-Deċiżjoni tal-Kunsill 2010/217/UE (3), is-Sur Dimitris MARAVELIAS inħatar membru supplenti sal-25 ta' Jannar 2015. Fil-21 ta' Marzu 2011, permezz tad-Deċiżjoni tal-Kunsill 2011/191/UE (4) is-Sur Ioannis BOUTARIS, is-Sur Dimitrios KALOGEROPOULOS, is-Sur Georgios KOTRONIAS, is-Sur Nikolaos PAPANDREOU, is-Sur Ioannis SGOUROS u s-Sur Grigorios ZAFEIROPOULOS inħatru membri, u s-Sur Pavlos ALTINIS, is-Sur Athanasios GIAKALIS, is-Sur Aristeidis GIANNAKIDIS, is-Sur Dimitrios DRAKOS, is-Sur Polydoros LAMPRINOUDIS, is-Sur Christos LAPPAS, is-Sur Ioannis MACHAIRIDIS u s-Sur Dimitrios BIRMPAS inħatru membri supplenti sal-25 ta' Jannar 2015. Fid-29 ta' Ottubru 2012, permezz tad-Deċiżjoni tal-Kunsill 2012/676/UE (5), is-Sur Spyridon SPYRIDON inħatar membru u s-Sur Dimitrios PETROVITS inħatar membru supplenti sal-25 ta' Jannar 2015.

               (2)

               Konsegwentement għat-tmiem tal-mandat tas-Sur Ioannis BOUTARIS, is-Sur Theodoros GKOTSOPOULOS, is-Sur Dimitrios KALOGEROPOULOS, is-Sur Georgios KOTRONIAS, is-Sur Nikolaos PAPANDREOU, is-Sur Ioannis SGOUROS, is-Sur Konstantinos SIMITSIS, is-Sur Spyridon SPYRIDON u s-Sur Grigorios ZAFEIROPOULOS saru vakanti disa' siġġijiet ta' membri fil-Kumitat tar-Reġjuni.

               (3)

               Konsegwentement għat-tmiem tal-mandat tas-Sur Pavlos ALTINIS, is-Sur Dimitrios BIRMPAS, is-Sur Dimitrios DRAKOS, is-Sur Athanasios GIAKALIS, is-Sur Aristeidis GIANNAKIDIS, is-Sur Ioannis KOURAKIS, is-Sur Polydoros LAMPRINOUDIS, is-Sur Christos LAPPAS, is-Sur Ioannis MACHAIRIDIS, is-Sur Dimitrios MARAVELIAS, is-Sur Dimitrios PETROVITS u s-Sur Dimitrios PREVEZANOS, saru vakanti tnax-il siġġu ta' membri supplenti fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Dawn li ġejjin huma b'dan maħtura fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2015:

               (a)

               bħala membri:

                           —

                           Is-Sur Konstantinos AGORASTOS, Governor of Thessaly Region

                           —

                           Is-Sur Dimitrios KALOGEROPOULOS, Advisor, politically accountable to the elected Municipal Council of Maroussi (bidla fil-mandat)

                           —

                           Is-Sur Stavros KALAFATIS, Municipal Councillor of Thessaloniki

                           —

                           Is-Sur Alexandros KAHRIMANIS, Governor of the Region of Epirus

                           —

                           Is-Sur Ioannis KOURAKIS, Municipal Councillor of Heraklion

                           —

                           Is-Sur Dimitrios MARAVELIAS, Regional Councillor of Attica

                           —

                           Is-Sur Ioannis SGOUROS, Regional Councillor of Attica (bidla fil-mandat)

                           —

                           Is-Sur Konstantinos TZANAKOULIS, Municipal Councillor of Larissa

                           —

                           Is-Sur Nikolaos CHIOTAKIS, Municipal Councillor of Kifissia

                     u

               (b)

               bħala membri supplenti:

                           —

                           Is-Sur Dimitrios BIRMPAS, Mayor of Aigaleo (bidla fil-mandat)

                           —

                           Is-Sur Ioannis BOUTARIS, Mayor of Thessaloniki

                           —

                           Is-Sur Fotios CHATZIDIAKOS, Mayor of Rhodes

                           —

                           Is-Sur Georgios DAKIS, Regional Councillor, West Macedonia Region

                           —

                           Is-Sur Nikolaos KARAPANOS, Mayor of the city of Messolonghi

                           —

                           Is-Sur Panagiotis KATSIVELAS, Mayor of Trifylia

                           —

                           Is-Sur Charalampos KOKKINOS, Regional Councillor, South Aegean Region

                           —

                           Is-Sinjura Anna PAPADIMITRIOU, Regional Councillor, Region of Attica

                           —

                           Is-Sur Dimitrios PETROVITS, Deputy Governor, Region of Evros (bidla fil-mandat)

                           —

                           Is-Sur Dimitrios PREVEZANOS, Mayor of Skiathos (bidla fil-mandat)

                           —

                           Is-Sur Konstantinos SIMITSIS, Municipal Councillor of Kavala

                           —

                           Is-Sur Petros SOULAS, Mayor of Kordelio-Evosmos.

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, il-25 ta' Settembru 2014.

            Għall-Kunsill

            Il-President

         F. GUIDI

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.

      (3)  Deċiżjoni tal-Kunsill 2010/217/UE tad-9 ta' April 2010 li taħtar membru Grieg u membru supplenti Grieg fil-Kumitat tar-Reġjuni (ĠU L 96, 16.4.2010, p. 7).

      (4)  Deċiżjoni tal-Kunsill 2011/191/UE tal-21 ta' Marzu 2011 li taħtar għaxar membri Griegi u disa' membri supplenti Griegi fil-Kumitat tar-Reġjuni (ĠU L 81, 29.3.2011, p. 12).

      (5)  Deċiżjoni tal-Kunsill 2012/676/UE tad-29 ta' Ottubru 2012 li taħtar membru Grieg u membru supplenti Grieg fil-Kumitat tar-Reġjuni (ĠU L 305, 1.11.2012, p. 26).